Forfatterstudiet i Tromsø

Forfatterstudiet i Tromsø, eller Forfatterstudiet ved UiT Norges arktiske universitet (tidligere Universitetet i Tromsø), er ei skjønnlitterær forfatterutdanning på universitetsnivå. Studiet består av tre årskurs, som hvert gir 60 studiepoeng. Kursa gis av Kunstakademiet ved enheten Norges arktiske universitetsmuseum og akademi for kunstfag (UMAK).

 Historie 
Studiet gikk første gang i 1993 som et prøveprosjekt initiert av Nordnorsk Forfatterlag og støtta av Troms fylkeskommune og Landsdelsutvalget for Nord-Norge.Nils Magne Knutsen: «Forfatterstudiet i Tromsø», Nordlys 5. juni 1993, side 53. Det var den første norske forfatterutdanninga på universitetsnivå, med krav om studiekompetanse og med vekttall som gjorde at kurset kunne inkorporeres i en akademisk grad. Studiet var desentralisert med to ukesamlinger og sju helgesamlinger fordelt over ett år. 

 Om studiet 
Det kreves generell studiekompetanse eller relevant realkompetanse for opptak til forfatterstudiet. I tillegg vurderes en innsendt skjønnlitterær rekst og et motivasjonsbrev.

Det er per 2024 tre årskurs som bygger på hverandre. Kursa er samlingsbaserte med 7–8 firedagers samlinger. Eksamen er en lengre litterær tekst, som gis karakteren bestått eller ikke bestått. Ved eksamen på tredje årskurs skal kandidaten også holde ei poetikkforelesning.Omtale på kursets nettsted, se menyvalget «studiet»; besøkt 1. april 2024. Kurs 1 og 2 går alternerende år. Kurs 3, som per 2024 er ei prøveordning, går samme år som kurs 1. 

 Ansatte 
Leder for kurset de første åra var Nils Magne Knutsen, og hovedlærere var Liv Lundberg og Lars Saabye Christensen.Vidar Myklebust: «Norske forfatterskoler – Nåløyet blir større», Nationen 8. juni 1993, side 24. Lundberg som kunstnerisk leder blei i 2008 utnevnt til professor i skrivevitenskap.«Veteraner med nye bøker», Tromsø 2. oktober 2008, side 24.

Seinere lærere har vært blant annet Henning Howlid Wærp«Nye nordnorske stemmer på vei», Finnmarken 21. juni 2003, side 16., Anne Oterholm (professor i skapende skriving) og Morten Wintervold.Universitetet i Tromsøs nettsted; oversikt over ansatte ved Norges arktiske universitetsmuseum og akademi for kunstfag; besøkt 18. mars 2024.

 Antologier 
Det er utgitt flere antologier med tekster av studentene ved studiet, blant annet:

 Sylvi Inez Liljegren, Hilde Skancke Pedersen og Ane Solvik Grydeland: Texere (1997)Oppslag i Nettbiblioteket (nb.no).
 Endre Lund Eriksen og Jens K. Styve (red.): Supermario & Bros. (2001)
Trykk 2003 (2003)
Trykk 2005 (2005)«Løfterikt fra forfatterstudiet», Nordlys 22. august 2005, side 44.
Trykk 2007 (2007)«Ferskinger», Klassekampen 14. juli 2007, side 40.
Trykk 2008 (2008)«Forfatterstudiets antologi klar: – Veldig fin cocktail», Nordlys 5. juni 2008, side 58.
Simen Johnsen m.fl. (red.): er jeg endeløs nå – Trykk 2013 (2013)
Siri Katrine Gaski, Gjermund Gisvold og Maria Dorothea Schrattenholz (red): Det innerste rommet i andre etasje – Trykk 2014 (2014)

 Referanser 

 Eksterne lenker 


Kategori:Universitetet i Tromsø
Kategori:Høyere utdanning i Norge